Det lyder i bedste fald som outrage-journalistik, kun lavet for at få en voldsom reaktion ud af et bestemt segment.
Den mest åbenlyse årsag til at dette sandsynligvis ikke passer er, at Marvel har overordnet været meget tro mod tegneserieudgaverne af de forskellige figurer. Ihvertfald når det kommer til de primære figurer.
Som vist i Fox' udgave af X-Men, overlevede Magneto en KZ-lejr og han har polske rødder, så vidt jeg husker. Det gør ham selvfølgelig pænt gammel, selv hvis han var barn da det skete, men han har været gennem en "foryngelseskur" i tegneserierne og mindes ikke at man nogensinde har ændret på den baggrund, da det er med til at understrege hvem han er som person - en der har overlevet en KZ-lejr, som kæmper for at det ikke sker for andre, men hvis skæbne måske er at blive som Hitler, for at redde sit folk, mutanterne.
Dertil kommer at Denzel er 64, Esposito er 61, der er måske i bedste fald 5 år før vi ser X-Men på lærredet igen og Marvel er kendt for at planlægge ret mange år ud i fremtiden, så at satse på en 69-årig til den tid, som måske er udset til at spille rollen i et årti, lyder ikke plausibelt.